

**НАШРИ МАТБУОТӢ**

Тавсеаи дастрасӣ ва дастрас будани хизматрасониҳои тиббӣ : Тоҷикистон пешрафти назаррасро дар вохурищои сатҳи баланд дар моҳи феврал бо дастгирии Иттиҳоди Аврупо ба даст овардааст

**06 феврали соли 2024, ш.Душанбе**–

Тоҷикистон дар ислощоти низоми тандурустии худ ба пешравиҳои назаррас ноил гардида истодааст, то дастрасии ҳама шаҳрвандон ба хизматрасониҳои асосии тиббиро бидуни мушкилоти молиявӣ таъмин намояд. Ин ӯҳдадории қавӣ барои ноил шудан ба Фарогирии умумӣ бо хизматрасониҳои тандурустӣ (ФУХТ) дар ду чорабинии муҳими моҳи феврали соли 2025 қайд карда шудааст: Мизи мудаввари сатҳи баланд, ки аз ҷониби Созмони умумиҷаҳонии тандурустӣ (СУТ) гузаронида шудааст ва Шарҳи муштараки солона, ки аз ҷониби Вазорати тандурустӣ ва ҳифзи иҷтимоӣ ахолӣ гузаронида шудааст. Ҳарду чорабинӣ ба шарофати дастгирии молиявии саховатманди Иттиҳоди Аврупо (ИА) имконпазир гардид.

**Мизи мудаввари сатҳи баланд: ислоҳоти таҷрибавиимаблағгузории тандурустӣ**

Мизи мудаввар дар сатҳи баланд ба пешрафт дар ислоҳоти маблағгузории соҳаи тандурустӣ, бахусус оғози барномаи таҷрибавии инноватсионии вилояти Суғд, ки аз 1 январи соли 2025 оғоз шуд, тамаркуз кард. Ин лоиҳаи таҷрибавӣ механизми нави маблағгузории соҳаи тандурустиро барои муассисаҳои кӯмаки аввалияи тиббию санитарӣ дар панҷ шаҳру ноҳияҳои Истиқлол Деваштич, Ашт, Шаҳристон ва Кӯҳистони Мастчоҳ амалӣ менамояд.

*«Қабули ҚарориҲукумати Ҷумҳурии Тоҷикистон аз 31 июли соли 2024, №438, ки татбиқи механизми нави маблағгузории соҳаи тандурустиро дар вилояти Суғд ба расмият медарорад, марҳилаи калидӣ дар роҳи Тоҷикистон ба сӯи низоми муосир ва устувори тандурустӣ мебошад"-* гуфт Курбониён Сарвар Собир, муовини вазири молияи Ҷумҳурии Тоҷикистон

Гузариш ба пардохтҳо дар асоси натиҷаҳо, ки ба муассисаҳои тиббӣ вобаста ба сифати хизматрасониҳои расонидашуда ҷуброн карда мешаванд, унсури асосии ислоҳот мебошад. Ин модел на танҳо ба муассисаҳои тиббӣ мустақилияти бештар дар қабули қарорҳо медиҳад, балки инчунин идоракунии маблағҳои давлатиро беҳтар мекунад ва дар ниҳоят ба саломатии аҳолӣ фоида меорад. Зимни мизи мудаввар ҷонибҳои манфиатдор потенсиали густариши ин ислоҳотро дар саросари кишвар баррасӣ намуда, аҳамияти хариди стратегиро ҳамчун асоси таҳаввулоти васеътари системаи тандурустӣ таъкид карданд.

Дар рафти мизи мудаввар коршиносони СУТ натиҷаҳои тадқиқоти калидӣ оид ба маблағгузории кӯмаки аввалияи тиббию санитариро пешниҳод намуда, фаҳмиши бебаҳо дар бораи вариантҳо ва интихоби сиёсатро пешниҳод намуданд.

*«Ҳамкории қавии Вазорати тандурустӣ ва ҳифзи иҷтимоии аҳолӣ ва Вазорати молия дар пешбурди ин ислоҳоти муҳими маблағгузории соҳаи тандурустӣ нақши муҳим бозид. Илова бар ин, дар ноил шудан ба ин пешрафт таҷрибаи техникии СУТ ва дастгирии молиявии Иттиҳоди Аврупо нақши калидӣ бозид.», —* гуфт муовини якуми вазири тандурустӣ ва ҳифзи иҷтимоии аҳолии Ҷумҳурии Тоҷикистон доктор Ғафур Мухсинзода.

**Шарҳи муштараки солона: Иттиҳоди Аврупо ва СУТ пешравии Тоҷикистонро дар соҳаи тандурустӣ ситоиш мекунанд ва даъват мекунанд, ки барои беҳтар намудани дастрасӣ ва дастрасии хизматрасониҳои тиббӣ чораҳои фаврӣ андешида шаванд.**

Пеш аз баргузории мизи мудаввар Иттиҳоди Аврупо ва СУТ аз Вазорати тандурустӣ ва ҳифзи иҷтимоии аҳолӣ дар ташкили Шарҳи муштараки солонаи Стратегияи ҳифзи солимии аҳолии Ҷумҳурии Тоҷикистон барои давраи то соли 2030 дастгирӣ намуданд. Чорабинӣ, ки 5 феврал баргузор шуд, намояндагони ҳукумат ва шарикони рушдро барои ҷамъбасти сол ва муайян намудани афзалиятҳои калидӣ барои соли 2025 ҷамъ овард.

*Иқтибос аз Изабел УРИС ЭРНАНДЕС, Роҳбари ҳамкорӣ.*

*Иттиҳоди Аврупо дар саросари ҷаҳон барои ноил шудан ба Фарогирии умумӣ бо хизматрасониҳои тандурустӣ (ФУХТ) ва таъмини некӯаҳволӣ ва ҳаёти шаҳрвандон дар саросари ҷаҳон чораҳо меандешад. Мо ифтихор дорем, ки Стратегияи ҳифзи солимии аҳолии Ҷумҳурии Тоҷикистон барои давраи то соли 2030 ва татбиқи онро тавассути Барномаи рушди тандурустии худ дастгирӣ мекунем. Ҳалли мушкилоти саломатӣ дар ҷаҳони тағйирёбанда бояд як авлавият боқӣ монад.*

Доктор Игор Поканевич, корманди калони СУТ дар шаҳри Ню-Йорк ва намояндаи собиқи СУТ дар Тоҷикистон СУТ-ро намояндагӣ кард. Доктор Поканевич дастовардҳои системаи тандурустии кишварро баланд арзебӣ кард.

*«Ман Вазорати тандурустӣ ва ҳифзи иҷтимоии аҳолиро барои дастовардҳои барҷастааш тайи даҳсолаи охир, бахусус дар пешбурди ислоҳоти низоми тандурустӣ ситоиш мекунам. Аммо мо бояд ин суръатро нигоҳ дорем. Бо дарназардошти чолишҳои глобалӣ ва манзараи тағйирёбандаи геополитикӣ, аз ҳарвақта муҳимтар аст, ки мо якҷоя кор кунем, то таъсири пойдор гузорем. Созмони умумиҷаҳонии тандурустӣ ҳамчунон омодагии комил дорад, ки Тоҷикистонро дар бунёди системаи устувор ва одилонаи тандурустӣ дастгирӣ кунад,”* гуфт доктор Поканевич..

**Саҳми Иттиҳоди Аврупо дар бахши тандурустии Тоҷикистон**

Соли 2025 соли ниҳоии Барномаи рушди тандурустӣ (2021-2025) мебошад, ки аз ҷониби Иттиҳоди Аврупо маблағгузорӣ мешавад. Ҳадафи ин барнома таҳкими идоракунии кӯмаки аввалияи тиббию санитарӣ, маблағгузорӣ ва дастрасӣ ба хизматрасониҳои асосӣ, аз ҷумла доруҳои амбулаторӣ мебошад. Тавассути дастгирии молиявӣ ва техникӣ, Иттиҳоди Аврупо ба Тоҷикистон дар бунёди системаи тобовартар ва одилонаи соҳаи тандурустӣ кӯмак мерасонад ва ҳадафи ин кишварро оид ба фарогирии умумӣ бо хизматрасониҳои тандурустӣ амалӣ менамояд. Дар даҳ соли охир Иттиҳодияи Аврупо барои дастгирии ин талошҳо беш аз 60 миллион евро сармоягузорӣ кардааст.

Барои гирифтани маълумоти муфассал ба Малика Хакимова муроҷиат кунед: khakimovam@who.int

|  |  |  |
| --- | --- | --- |
| Лоиҳаи татбиқшуда | Y:\INFO-PRESS\EU symbols\EU logos - For projects\EU_normal-reproduction-low-resolution.jpgИн лоиҳа маблағгузорӣ мешавад аз ҷониби Иттиҳоди АврупоНамояндагии Иттиҳоди Аврупо дар Тоҷикистон74 Кӯчаи Адхамов734013 Душанбе, Ҷумҳурии ТоҷикистонТел: (+992 37) 221 74 07, 227 10 24 Delegation-Tajikistan-Pic@eeas.europa.eu    Y:\INFO-PRESS\Website and Social Media\Delegation Social Media\Instagram\ig-logo-email.png | Иттиҳоди Аврупо аз 27 давлати узв иборат аст, ки тасмим гирифтаанд тадриҷан ноу-хау, захираҳо ва тақдири худро муттаҳид кунанд. Бо талошҳои муштарак, дар тӯли 60 соли тавсеа, онҳо минтақаи субот, демократия ва рушди устуворро таъсис доданд, дар ҳоле ки гуногунии фарҳангӣ, таҳаммулпазирӣ ва озодиҳои инфиродии худро нигоҳ доштанд. Иттиҳоди аврупо ӯҳдадор аст, ки дастовардҳо ва арзишҳои худро бо кишварҳо ва халқҳои берун аз марзҳои худ мубодила кунад. Бо ин мақсад, ИА аз Соли 1992 дар Тоҷикистон фаъолона фаъолият мекунад ва ҳамасола тақрибан 35 миллион еврооро ҳамчун кумак ба рушд таъмин менамояд. |